《饮酒过量肺疾复作》
宋代·苏辙

朝蒙曲尘居，夜傍糟床卧。
鼻香黍麦熟，眼乱瓶罂过。
囊中衣已黍，口角涎虚堕。
啜尝未云足，盗釂恐深坐。
使君信宽仁，高会慰寒饿。
西楼适新成，明月犹半破。
拥檐青山横，拂槛流水播。
雕盘贮霜实，银盎荐秋糯。
共言文字欢，岂待红裙佐。
惟知醍醐滑，不悟颇罗大。
夜归肺增涨，晨起脾失磨。
情怀忽牢落，药铒费调和。
衰年足奇穷，一醉仍坎坷。
清尊自不恶，多病欲何奈。
闻公话少年，举白不论个。
歌吟杂嘲谑，笑语争掀簸。
平明起相视，锐气曾未挫。
达人遗形骸，驽马怀豆?。
不知逃世网，但解忧岁课。
不见独醒人，终费招魂些。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。